pythainlp/thai-wiki-dataset-v3 huggingface dataset:
โรงเรียนมัธยมพระราชทานเฉลิมพระเกียรติ

โรงเรียนมัธยมพระราชทานเฉลิมพระเกียรติ เป็นโรงเรียนมัธยมศึกษาของรัฐประจำอำเภอเฉลิมพระเกียรติ จังหวัดน่าน เปิดการเรียนการสอนแบบสหศึกษาตั้งแต่ชั้นมัธยมศึกษาปีที่ 1 ถึงปีที่ 6
== ประวัติ ==
ด้วยพระบาทสมเด็จพระปรมินทรมหาภูมิพลอดุลยเดชทรงมอบหมายพระราชกรณียกิจให้สมเด็จพระเทพรัตนราชสุดาฯ สยามบรมราชกุมารีทรงดำเนินการก่อตั้งโรงเรียนมัธยมศึกษาอำเภอเฉลิมพระเกียรติ จังหวัดน่าน กรมสามัญศึกษาจึงได้รับสนองพระบรมราชโอการฯ และดำเนินการจัดตั้งโรงเรียน ดังนี้
จัดทำโครงการจัดตั้งโรงเรียนเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี เนื่องในวโรกาสทรงเจริญพระชนมายุครบ 48 พรรษา
นายวินัย  วิไลลักษณ์ รองอธิบดีกรมสามัญศึกษา และคณะได้มาสำรวจพื้นที่ ที่จะก่อสร้าง เมื่อวันที่ 29 กันยายน  พ.ศ. 2545
นายอธิปัตย์ คลี่สุนทร รองอธิบดีกรมสามัญศึกษา และคณะได้มาสำรวจพื้นที่ และทำผังบริเวณโรงเรียน เมื่อวันที่  14-17 ตุลาคม พ.ศ. 2545
นายเพชร เหมือนพันธ์ ผู้อำนวยการสามัญศึกษาได้ประชุมคณะกรรมการสามัญศึกษาจังหวัดน่านเพื่อดำเนินการจัดตั้งโรงเรียนเฉลิมพระเกียรติเมื่อวันที่ 20 มกราคม พ.ศ. 2546 แต่เนื่องจากเป็นการดำเนินการในระหว่างปีงบประมาณทำให้ไม่สามารถจัดสรรงบประมาณดำเนินการได้ จึงดำเนินการให้เปิดเป็นสาขาของโรงเรียนท่าวังผาพิทยาคม อำเภอท่าวังผา จังหวัดน่าน
วันที่ 19 กุมภาพันธ์ พ.ศ. 2546 สมเด็จพระเทพรัตนราชสุดาฯ สยามบรมราชกุมารี เสด็จทอดพระเนตรสถานที่ก่อตั้งโรงเรียน
นายวิสิทธิ์ ศรีบรรเทา นายอำเภอเฉลิมพระเกียรติ และประธานสภาตำบลห้วยโก๋นได้อนุญาตให้ใช้สถานที่และอาคารร้านค้าชุมชนเป็นสถานที่เรียนชั่วคราว
มูลนิธิฮารนามซิงห์ ฮารบันส์กอร์ (สัจจเทพ) ได้บริจาคทรัพย์เป็นค่าครุภัณฑ์ และค่าก่อสร้างอาคารเรียนขนาด 4 ห้องเรียน จำนวน 2 หลัง
วันที่ 19 พฤษภาคม พ.ศ. 2546 เปิดทำการเรียนการสอนวันแรก ปีการศึกษา 2546
วันที่ 20 ตุลาคม 2546กระทรวงศึกษาธิการได้ประกาศจัดตั้งโรงเรียนชื่อ โรงเรียนห้วยโก๋นพิทยาคม โดยรับนักเรียนประเภทประจำ และ ไป-กลับ
วันที่ 24 พฤศจิกายน พ.ศ. 2546 สำนักงานคณะกรรมการการศึกษาขั้นพื้นฐานได้แต่งตั้งนายวิชัย  กิจโร ดำรงตำแหน่งผู้อำนวยการโรงเรียน
ต่อมาสมเด็จพระเทพรัตนราชสุดาฯสยามบรมราชกุมารี พระราชทานนามโรงเรียนว่า "โรงเรียนมัธยมพระราชทานเฉลิมพระเกียรติ" และได้เสด็จพระราชดำเนินทรงเยี่ยมและประกอบพิธีเปิดป้ายนามโรงเรียน ในวันที่ 29 ธันวาคม พ.ศ. 2546
โรงเรียนสังกัดสำนักงานเขตพื้นที่การศึกษามัธยมศึกษาน่าน
โรงเรียนมัธยมศึกษาประจำอำเภอในจังหวัดน่าน
โรงเรียนที่ก่อตั้งในปี พ.ศ. 2546
อำเภอเฉลิมพระเกียรติ (จังหวัดน่าน)
โรงเรียนนาหมื่นพิทยาคม

โรงเรียนนาหมื่นพิทยาคม  (อังกฤษ: Namuen Pittayakhom School; อักษรย่อ: น.ม. — NM.) หรือเรียกอย่างย่อว่า นาหมื่น 
โรงเรียนนาหมื่นพิทยาคม ตั้งอยู่ ณ เลขที่ 84  หมู่ 13  ตำบลบ่อแก้ว  อำเภอนาหมื่น  จังหวัดน่าน 55180 ก่อตั้งเมื่อ พ.ศ. 2521  ปัจจุบัน เปิดสอนระดับชั้น มัธยมศึกษาตอนต้นและชั้นมัธยมศึกษาตอนปลาย
== ประวัติ ==
โรงเรียนนาหมื่นพิทยาคม ได้รับการสถาปนาขึ้นเมื่อวันที่ 8 พฤศจิกายน 2521 เปิดทำการสอนครั้งแรก เมื่อวันที่  16  พฤษภาคม 2521 โดยอาศัยสถานที่ของโรงเรียนชุมชนบ้านบ่อแก้วดำเนินการเรียนการสอน  ต่อมาได้รับบริจาคที่สาธารณประโยชน์จากบ้านหมู่ที่ 6 ตำบลบ่อแก้ว  อำเภอนาหมื่น  จังหวัดน่าน จึงได้ย้ายมาสถานที่ปัจจุบัน เมื่อวันที่ 13 มิถุนายน 2521 เปิดทำการสอนระดับมัธยมศึกษาตอนต้นและเปิดทำการสอนระดับมัธยมศึกษาตอนปลายในปีการศึกษา 2536  ปัจจุบันตั้งอยู่เลขที่ 84 หมู่ 13  ตำบลบ่อแก้ว อำเภอนาหมื่น  จังหวัดน่าน  รหัสไปรษณีย์  55180
== อ้างอิง ==
== แหล่งข้อมูลอื่น ==
เว็บไซต์หลักโรงเรียนนาหมื่นพิทยาคม
โรงเรียนสังกัดสำนักงานเขตพื้นที่การศึกษามัธยมศึกษาน่าน
โรงเรียนมัธยมศึกษาประจำอำเภอในจังหวัดน่าน
โรงเรียนที่ก่อตั้งในปี พ.ศ. 2521
อำเภอนาหมื่น
ถนนสหกรณ์

ถนนสหกรณ์ (Thanon Sahakon) หรือ ทางหลวงแผ่นดินหมายเลข 3423 สายสมุทรสาคร - โคกขาม, ถนนกิจมณี เป็นถนนขนาด 4 ช่องจราจรสวนทาง เริ่มต้นจากสะพานมหาชัย (ข้ามคลองมหาชัย) ตำบลมหาชัย อำเภอเมืองสมุทรสาคร จังหวัดสมุทรสาคร ผ่านวิทยาลัยพลศึกษาสมุทรสาคร หมู่บ้านมหาชัยเมืองทอง ถึงทางแยกโค้งยายขาว เลี้ยวซ้ายขนานไปกับคลองพิทยาลงกรณ์ สิ้นสุดที่วัดสหกรณ์โฆษิตาราม ตำบลโคกขาม อำเภอเมืองสมุทรสาคร จังหวัดสมุทรสาคร ระยะทางรวม 7.137 กิโลเมตร อยู่ในความควบคุมของหมวดการทางสมุทรสาครที่ 2 แขวงการทางสมุทรสาคร ยกเว้นในช่วง 200 เมตรแรกอยู่ในความควบคุมของเทศบาลนครสมุทรสาคร จากจุดดังกล่าวจะมีเส้นทางซึ่งอยู่ในความควบคุมของสำนักงานทางหลวงชนบทสมุทรสาคร ต่อเนื่องไปยังถนนเลียบคลองพิทยาลงกรณ์และถนนบางขุนเทียนชายทะเล เขตบางขุนเทียน กรุงเทพมหานคร
3423
4-3423
สหกรณ์
แยกทศกัณฑ์

แยกทศกัณฑ์ เป็นสี่แยกถนนบางแวกตัดกับถนนพุทธมณฑล สาย 2 ในพื้นที่เขตบางแค กรุงเทพมหานคร บริเวณใกล้เคียงมีตลาดตั้งอยู่ ทิศเหนือไปถนนบรมราชชนนี ทิศใต้ไปถนนเพชรเกษม ทิศตะวันออกไปถนนกาญจนาภิเษก ทิศตะวันตกไปถนนพุทธมณฑล สาย 3
==แหล่งข้อมูลอื่น==
ทศกัณฑ์
ทศกัณฑ์
ชาร์ลส์ที่ 6

ชาร์ลส์ที่ 6 (Charles VI) อาจหมายถึง
พระเจ้าชาร์ลส์ที่ 6 แห่งฝรั่งเศส "ผู้เป็นที่รัก" และ "ผู้เสียพระสติ" (ค.ศ. 1368–ค.ศ. 1422)
สมเด็จพระจักรพรรดิคาร์ล (หรือชาร์ลส์) ที่ 6 แห่งโรมันอันศักดิ์สิทธิ์ และเนเปิลส์ (ค.ศ. 1685–ค.ศ. 1740)
อุทยานแห่งชาติโลเรินตส์

อุทยานแห่งชาติโลเรินตส์ (Taman Nasional Lorentz) คือพื้นที่อนุรักษ์ที่ใหญ่ที่สุดในภูมิภาคเอเชียตะวันออกเฉียงใต้ และยังเป็นพื้นที่อนุรักษ์ที่มีสภาพแวดล้อมหลากหลายมากที่สุดในโลก ตั้งแต่แหล่งชุ่มน้ำริมทะเล ป่าฝนเขตร้อนจนถึงภูเขาหิมะ นอกจากนั้นยังได้ขุดพบซากดึกดำบรรพ์ของสิ่งมีชีวิตต่าง ๆ ซึ่งเป็นหลักฐานอย่างดีเยี่ยมที่แสดงถึงความหลายหลายทางชีวภาพตั้งแต่ยุคบรรพกาล
== มรดกโลก ==
อุทยานแห่งชาติโลเรินตส์ได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อปี พ.ศ. 2542 ที่เมืองมาร์ราเกช ประเทศโมร็อกโก ด้วยข้อกำหนดและหลักเกณฑ์ในการพิจารณา ดังนี้
(viii) - เป็นตัวอย่างที่เด่นชัดในการเป็นตัวแทนของขบวนการเปลี่ยนแปลงที่สำคัญทางธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได
(ix) - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา
(x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย
== อ้างอิง ==
Lorentz National Park
แหล่งมรดกโลกในประเทศอินโดนีเซีย
แหล่งมรดกโลกทางธรรมชาติ
จังหวัดปาปัวกลาง
จังหวัดปาปัวใต้
จังหวัดปาปัวที่สูง
X-เม็น: กำเนิดวูล์ฟเวอรีน

X-เม็น: กำเนิดวูล์ฟเวอรีน (X-Men Origins: Wolverine) เป็นภาพยนตร์ซูเปอร์ฮีโร สร้างจากการ์ตูนมาร์เวลของตัวละคร วูล์ฟเวอรีน ออกฉายวันที่ 1 พฤษภาคม ค.ศ. 2009 ในสหรัฐอเมริกา ภาพยนตร์กำกับโดยเกวิน ฮูด นำแสดงโดยฮิวจ์ แจ็กแมน รับบทเป็นวูล์ฟเวอรีน เป็นภาพยนตร์ก่อนเรื่องราวของ X-เม็น
== เนื้อเรื่องย่อ ==
เนื้อหาเป็นการเล่าถึงตัวโลแกนในช่วง 100-150 ปีก่อนเริ่มภาพยนตร์ เอกซ์เม็น ที่มีชีวิตอมตะผ่านหลายศรรวษ จนถึงการเผชิญหน้ากับ พันเอกวิลเลียม สไตรค์เกอร์ (แดนนี ฮัสตัน)  กับโครงการ เวพอน X ที่วูล์ฟเวอรีนได้ร่วมในการทดลองนี้กับมนุษย์กลายพันธุ์คนอื่น รวมถึงร่วมกับพี่น้องร่วมบิดาของเขา เซเบอร์ทูธ (ลีฟ ไชรเบอร์) ที่กลับมาคินความทรงจำที่จะเปลี่ยนชีวิตโลแกนไปตลอดกาล
== นักแสดง ==
ฮิวจ์ แจ็กแมน รับบทเป็น เจมส์ "จิมมี่" ฮาวเล็ต (โลแกน)
* ทรอย ซีวาน รับบท เจมส์ "จิมมี่" ฮาวเล็ต (โลแกน)วัยเด็ก
แดนนี ฮัสตัน รับบทเป็น พันเอกวิลเลี่ยม สไตรค์เกอร์
ลีฟ ไชรเบอร์ รับบทเป็น วิกเตอร์ ครีด / เซเบอร์ทูธ
* ไมเคิล-เจมส์ โอลเซน รับบทเป็น วิกเตอร์ ครีด / เซเบอร์ทูธวัยเด็ก
เควิน ดูแรนด์ รับบทเป็น เฟร็ด เจ ดุ๊ค / เดอะ บล๊อบ
ลิน โคลินส์ รับบทเป็น เคย์ล่า วิลเวอร์ฟ๊อกซ์
วิล.ไอ.แอม รับบทเป็น จอน วาร์ท / เคสเทรล
โดมินิก โมนาแฮน รับบทเป็น คริส แบรดลี่ / โบลท์
เทย์เลอร์ คลิทช รับบทเป็น เรมี่ เลอโบ / แกมบิท
แดเนียล เฮนนีย์ รับบทเป็น เดวิด นอร์ท / เอเจนซีโร่
ทิม โพค็อก รับบทเป็น สก็อตต์ ซัมเมอร์ / ไซคลอปส์
จูเลีย เบลค รับบทเป็น ฮีเธอร์ / เอเจนท์ ซีโร่
ไรอัน เรย์โนลด์ส รับบทเป็น เวด วิลสัน / เดดพูล
จูเลีย เบลค รับบทเป็น ทราวิส ฮัดสัน
แม๊กซ์ คูเลน รับบทเป็น ฮีทเตอร์ ฮัดสัน
แพทริค สจ๊วต รับบท ชาร์ลส์ เซเวียร์
== การถ่ายทำ ==
ภาพยนตร์ถ่ายทำโดยส่วนใหญ่ที่ออสเตรเลียและนิวซีแลนด์
== อ้างอิง ==
ภาพยนตร์ที่ออกฉายในปี พ.ศ. 2552
ภาพยนตร์ปฐมบท
ภาพยนตร์โดยทเวนตีธ์เซนจูรีฟอกซ์
ภาพยนตร์ที่ถ่ายทำในประเทศออสเตรเลีย
ภาพยนตร์ที่ถ่ายทำในประเทศนิวซีแลนด์
ภาพยนตร์ที่ถ่ายทำในประเทศแคนาดา
ภาพยนตร์ที่ถ่ายทำในรัฐลุยเซียนา
ภาพยนตร์ที่ถ่ายทำในแวนคูเวอร์
ก
ภาพยนตร์ที่มีเนื้อหาเกี่ยวกับสงครามกลางเมืองอเมริกา
ภาพยนตร์ภาคแยก
มรดกป่าฝนเขตร้อนของเกาะสุมาตรา

มรดกป่าฝนเขตร้อนของเกาะสุมาตรา คือชื่อแหล่งมรดกโลกของประเทศอินโดนีเซียที่ตั้งอยู่บนเกาะสุมาตรา ประกอบด้วยเขตอุทยานแห่งชาติ 3 แห่งได้แก่ อุทยานแห่งชาติกูนุงเลอเซอร์ (Gunung Leuser), อุทยานแห่งชาติเกอรินจีเซอบลัต (Kerinci Seblat) และอุทยานแห่งชาติบูกิตบารีซันเซอลาตัน (Bukit Barisan Selatan)
== มรดกโลก ==
อุทยานแห่งชาติทั้ง 3 แห่งได้ร่วมกันขึ้นทะเบียนเป็นมรดกโลกภายใต้ชื่อ "มรดกของป่าฝนเขตร้อนบนเกาะสุมาตรา" ในการประชุมคณะกรรมการมรดกโลกสมัยสามัญครั้งที่ 28 เมื่อปี พ.ศ. 2547 ที่เมืองซูโจว ประเทศจีน ด้วยข้อกำหนดและหลักเกณฑ์ในการพิจารณา ดังนี้
(vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
(ix) - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา
(x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะ อันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย
==อ้างอิง==
Lorentz National Park
แหล่งมรดกโลกในประเทศอินโดนีเซีย
แหล่งมรดกโลกทางธรรมชาติ
เกาะสุมาตรา
แยกพรานนก

แยกพรานนก เป็นสี่แยกจุดตัดระหว่างถนนพรานนก ถนนวังหลัง และถนนอิสรภาพ ใจกลางย่านตลาดสดพรานนก ในพื้นที่เขตบางกอกน้อย กรุงเทพมหานคร
== กายภาพ ==
เป็นจุดบรรจบของถนนอิสรภาพ ขนาด 4 ช่องจราจร (ไม่มีเกาะกลาง) ในแนวเหนือ-ใต้, ถนนพรานนก ขนาด 6 ช่องจราจร (มีเกาะกลาง) และถนนวังหลัง ขนาด 4 ช่องจราจร (ไม่มีเกาะกลาง)
== การจัดการจราจรบริเวณทางแยก ==
ทุกทิศทางมุ่งหน้าเข้าสู่ทางแยกสามารถตรงไป เลี้ยวซ้าย และเลี้ยวขวาตามสัญญาณไฟจราจรได้ทั้งหมด ยกเว้นทิศทางจากแยกศิริราชมุ่งหน้าเข้าสู่ทางแยก (ถนนวังหลัง) จะไม่สามารถเลี้ยวขวาเข้าสู่ถนนอิสรภาพไปยังแยกบ้านเนินได้ จะต้องตรงไปยังถนนพรานนกแล้วกลับรถเพื่อเลี้ยวซ้ายเข้าสู่ถนนอิสรภาพ
== สถานที่สำคัญบริเวณแยกพรานนก ==
ตลาดพรานนกและตลาดบางกอกน้อย
== ดูเพิ่ม ==
ถนนพรานนก
== แหล่งข้อมูลอื่น ==
พรานนก
พรานนก
การสังหารหมู่

การสังหารหมู่ (massacre) เป็นคำใช้เรียกการฆาตกรรม โดยทั่วไปมีเหยื่อจำนวนมาก ถือว่าเป็นการกระทำที่ยอมรับไม่ได้ในเชิงศีลธรรม โดยเฉพาะอย่างยิ่งเมื่อถูก่อการทางการเมืองต่อเหยื่อที่ปราศจากการป้องกันตนเอง คำว่า massacre ในภาษาอังกฤษนั้นเป็นคำยืมมาจากภาษาฝรั่งเศสที่มีความหมายว่า "การเชือดสัตว์" (butchery) หรือ "ซากศพหมู่" (carnage)
ไม่มีความหมายหรือการระบุวัตถุประสงค์ที่ชัดเจนไว้ว่า "สังหารหมู่" จะนิยามอย่างไร หน่วยงานระดับนานาชาติหลายองค์กรได้นิยามคำทางการขึ้นมาว่า อาชญากรรมต่อมนุษยชาติ ซึ่งรวมถึงการลงโทษ หรือการกลั่นแกล้งที่ไม่ส่งผลถึงแก่ชีวิต ในทางกลับกัน "สังหารหมู่" อาจไม่จำเป็นต้องเป็น "อาชญากรรมต่อมนุษยชาติ" เช่นกัน คำอื่น ๆ ที่มีใจความซ้อนทับกัน เช่น อาชญากรรมสงคราม, พอกรอม, การฆ่าหมู่, การฆาตกรรมหมู่ และ ฆาตกรรมนอกกฎหมาย
== ดูเพิ่ม ==
รายชื่อการสังหารหมู่ในประเทศไทย
เหตุการณ์ 6 ตุลา
พฤษภาทมิฬ
การสังหารหมู่หนานเกิง
การสังหารหมู่กาตึญ
การสังหารหมู่ที่บูชา
== อ้างอิง ==
ฆาตกรรม
นิติศาสตร์
กฎหมายอาญา
กฎหมายระหว่างประเทศ
รัฐศาสตร์
 
สังหารหมู่
ถนนราษฎร์ยินดี (เทศบาลนครหาดใหญ่)

ถนนราษฎร์ยินดี (Thanon Rat Yindi) หรือถนนสามสิบเมตร (Thanon Samsip Met) เป็นถนนสำคัญสายหนึ่งในเขตเทศบาลนครหาดใหญ่ อำเภอหาดใหญ่ จังหวัดสงขลา เส้นทางเริ่มต้นจากด้านทิศเหนือที่สามแยกตัดถนนเพชรเกษม ผ่านสี่แยกตัดถนนศุภสารรังสรรค์ สี่แยกตัดถนนธรรมนูญวิถี สิ้นสุดเส้นทางด้านทิศใต้ที่สามแยกตัดถนนศรีภูวนาถ สภาพเป็นถนนมีเกาะกลาง ตลอดสองข้างทางมีร้านค้าและอาคารสำนักงานอยู่เป็นจำนวนมาก
ปัจจุบันทางเทศบาลนครหาดใหญ่ได้วางแผนเพื่อเตรียมปรับปรุงถนนสายนี้ จากเดิมที่เป็นถนนสายวัฒนธรรมให้พัฒนาเป็นถนนเศรษฐกิจใหม่ เพื่อขยายฐานเศรษฐกิจจากย่านใจกลางเมืองหาดใหญ่ที่มีอยู่เดิมบริเวณถนนนิพัทธ์อุทิศ 1,2 และ 3 และถนนธรรมนูญวิถี มาสู่ฝั่งตะวันออกของตัวเมือง ตามนโยบายของนายไพร พัฒโน นายกเทศมนตรี โดยมีต้นแบบจากถนนออร์ชาร์ดของสิงคโปร์ ซึ่งการดำเนินงานจะเริ่มจากการย้ายสายไฟฟ้าลงใต้ดิน ปรับภูมิทัศน์ และเพิ่มพื้นที่สีเขียว พร้อม ๆ กับการปรับภูมิทัศน์บริเวณคลองเตยที่อยู่ใกล้เคียงและย่านธุรกิจอื่นในเมืองหาดใหญ่
== อ้างอิง ==
ถนนในอำเภอหาดใหญ่
ถนนในเขตเทศบาลนครหาดใหญ่
แยกพาณิชยการธนบุรี

แยกพาณิชยการธนบุรี (Phanitchayakan Thon Buri Junction) หรือที่นิยมเรียกว่า แยกพาณิชย์ธนฯ และ แยกจรัญสนิทวงศ์ 13 เป็นสามแยกปากทางถนนพาณิชยการธนบุรี (ซอยจรัญสนิทวงศ์ 13 เดิม) บรรจบถนนจรัญสนิทวงศ์ ในพื้นที่เขตบางกอกใหญ่ กรุงเทพมหานคร ซึ่งเป็นเส้นทางเข้าสู่วิทยาลัยอาชีวศึกษาธนบุรีและวิทยาลัยพณิชยการธนบุรี ทั้งยังสามารถใช้เป็นเส้นทางลัดจากถนนจรัญสนิทวงศ์เชื่อมต่อไปยังถนนบางแวก ออกสู่ถนนราชพฤกษ์ในพื้นที่เขตภาษีเจริญและถนนกาญจนาภิเษกในพื้นที่เขตบางแคได้ โดยมีรถสองแถวให้บริการจากปากทาง นอกจากนี้บริเวณแยกยังเป็นจุดเริ่มต้นของรถโดยสารสี่ล้อเล็กและรถสามล้อสองแถวที่ให้บริการในเส้นทางจรัญฯ 13-แยกไฟฉาย-พรานนก-ท่าน้ำศิริราช
== กายภาพ ==
เป็นจุดบรรจบของถนนพาณิชยการธนบุรี ขนาด 2 ช่องจราจร (ไม่มีเกาะกลาง) ด้านทิศตะวันตก และถนนจรัญสนิทวงศ์ ขนาด 6 ช่องจราจร (มีเกาะกลาง) ในแนวเหนือ-ใต้
== สถานที่สำคัญบริเวณทางแยก ==
วัดดีดวด
สถานีจรัญฯ 13 ในเส้นทางรถไฟฟ้ามหานคร สายเฉลิมรัชมงคล
== ดูเพิ่ม ==
ถนนจรัญสนิทวงศ์
รถไฟฟ้ามหานคร สายสีน้ำเงิน
สถานีพาณิชยการธนบุรี
== แหล่งข้อมูลอื่น ==
พาณิชยการธนบุรี
พาณิชยการธนบุรี
แยกบางขุนนนท์

แยกบางขุนนนท์ (Bang Khun Non Junction) เป็นทางแยกบริเวณจุดบรรจบระหว่างถนนจรัญสนิทวงศ์กับถนนบางขุนนนท์ ในพื้นที่แขวงบางขุนนนท์ และแขวงศิริราช เขตบางกอกน้อย กรุงเทพมหานคร ใกล้กับเชิงสะพานข้ามคลองบางกอกน้อยและจุดตัดทางรถไฟบริเวณป้ายหยุดรถไฟจรัญสนิทวงศ์ ซึ่งเป็นจุดบรรจบระหว่างถนนสุทธาวาสกับถนนเลียบทางรถไฟสายใต้ (ตลิ่งชัน)
== กายภาพ ==
เป็นจุดบรรจบของถนนจรัญสนิทวงศ์ ขนาด 6 ช่องจราจร (มีเกาะกลาง) ในแนวตะวันออกเฉียงเหนือ-ตะวันตกเฉียงใต้, ถนนบางขุนนนท์ ขนาด 4 ช่องจราจร (ไม่มีเกาะกลาง) ด้านทิศตะวันตกเฉียงเหนือ นอกจากนี้ยังมีซอยจรัญสนิทวงศ์ 32 (วัดสุวรรณาราม) ขนาด 2 ช่องจราจร (ไม่มีเกาะกลาง) แยกออกไปทางด้านทิศตะวันออกเฉียงใต้อีกด้วย จึงอาจถือว่าทางแยกบางขุนนนท์เป็นสี่แยก แต่ทางการไม่ถือว่าซอยดังกล่าวเป็นส่วนหนึ่งของทางแยกนี้ เนื่องจากทางแยกนี้มีสัญญาณไฟจราจรหลักเพียง 3 ด้าน
== สถานที่สำคัญ ==
สำนักงานเขตบางกอกน้อย
ตลาดบางขุนนนท์
ป้ายหยุดรถไฟจรัญสนิทวงศ์
ตลาดสหกรณ์ศาลาน้ำเย็น
วัดสุวรรณาราม
วัดใหม่ยายแป้น
คลองบางกอกน้อย
สถานีรถไฟฟ้ามหานคร สายสีน้ำเงินส่วนต่อขยายช่วงบางซื่อ-ท่าพระ บางขุนนนท์
== โครงการในอนาคต ==
โครงการส่วนต่อขยายรถไฟฟ้าชานเมืองสายสีแดงอ่อน ช่วงช่วงตลิ่งชัน-ศิริราช ตามแนวถนนจรัญสนิทวงศ์ มีสถานีจรัญสนิทวงค์ ยกระดับเหนือทางแยก
โครงการส่วนต่อขยายรถไฟฟ้ามหานคร สายสีส้ม ช่วงตลิ่งชัน-ศูนย์วัฒนธรรมแห่งประเทศไทย ตามแนวถนนจรัญสนิทวงศ์ มีสถานีบางขุนนนท์ ใต้ทางแยก
== ดูเพิ่ม ==
ถนนจรัญสนิทวงศ์
รถไฟฟ้ามหานคร สายสีน้ำเงิน
รถไฟฟ้าชานเมืองสายสีแดงอ่อน
รถไฟฟ้ามหานคร สายสีส้ม
สถานีบางขุนนนท์
== แหล่งข้อมูลอื่น ==
บางขุนนนท์
บางขุนนนท์
องค์การนานารัฐอเมริกา

องค์การนานารัฐอเมริกา (Organização dos Estados Americanos, OEA; Organisation des États américains, OEA; Organización de los Estados Americanos, OEA; Organization of American States, OAS) เป็นองค์การระหว่างประเทศที่ก่อตั้งขึ้นในวันที่ 30 เมษายน ค.ศ. 1948 โดยเปิดรับสมาชิกในทวีปอเมริกาเพื่อความร่วมมือทางการเมือง เศรษฐกิจและการศาล สังคม วัฒนธรรม และสันติภาพ รวมถึงให้ความช่วยเหลือทางด้านทหารในกรณีที่รัฐสมาชิกใดถูกรุกราน โดยมีหน่วยงานสำคัญคือสำนักเลขาธิการ ตั้งอยู่ที่กรุงวอชิงตัน ดี.ซี. มีสมาชิกอยู่ 34 ประเทศที่ล้วนเป็นรัฐเอกราชในทวีปอเมริกา
== หมายเหตุ ==
== อ้างอิง ==
องค์การระหว่างประเทศ
วอชิงตัน ดี.ซี.
กากะเยีย

กากะเยีย คือเครื่องสำหรับวางหนังสือใบลาน ทำด้วยไม้แปดอันร้อยไขว้กัน โดยไม้กลึงให้กลมมีเส้นรอบวงประมาณ 4-7 เซนติเมตร ยาวประมาณ 40-50 เซนติเมตร ไม้แต่ละอันเจาะรูที่ตรงกลางและปลายไม้ ร้อยเชือกในลักษณะที่ทำให้ไม้ทั้ง 8 อัน ตั้งเป็นฐานสำหรับวางใบลานได้
== อ้างอิง ==
เครื่องมือ
วิทยุเสียงอเมริกา

วิทยุเสียงอเมริกา (Voice of America หรือ VOA หรือ VoA) เป็นหน่วยงานจัดรายการวิทยุนานาชาติของสหรัฐที่ถือครองโดยรัฐ เป็นสื่อกระจายเสียงและการแพร่ภาพระหว่างประเทศที่ใหญ่ที่สุดและเก่าแก่ที่สุดที่ได้รับทุนของสหรัฐ VOA ผลิตเนื้อหาทางดิจิทัล ทีวี และวิทยุใน 48 ภาษา ซึ่งมีการถ่ายทอดไปยังสถานีที่เกี่ยวข้องทั่วโลก ผู้ชมและรับฟังส่วนใหญ่ไม่ใช่ชาวอเมริกัน
VOA ก่อตั้งขึ้นใน ค.ศ. 1942 และมีการลงนามกฎบัตร VOA (Public Laws 94-350 and 103–415) เข้าในกฎหมายเมื่อ ค.ศ. 1976 โดยประธานาธิบดี เจอรัลด์ ฟอร์ด
VOA มีสำนักงานใหญ่ที่วอชิงตัน ดี.ซี. และสังเกตการณ์โดย U.S. Agency for Global Media (USAGM) กองทุนมีการจัดสรรทุกปีภายใต้งบประมาณของสถานทูตและสถานกงสุล ใน ค.ศ. 2016 VOA ออกอากาศบนวิทยุและรายการโทรทัศน์ประมาณ 1,800 ชั่วโมงในแต่ละสัปดาห์ ให้แก่ผู้ฟัง/ชมประมาณ 236.6 ล้านคนทั่วโลกด้วยพนักงานประมาณ 1,050 คน และงบประมาณประจำปีของผู้เสียภาษีอากรที่ 218.5 ล้านดอลลาร์สหรัฐ
ผู้ฟังต่างประเทศบางส่วนมองวิทยุเสียงอเมริกาในทางบวก ในขณะที่อีกส่วนหนึ่งมองเป็นรูปแบบหนึ่งของโฆษณาชวนเชื่อและปากเสียงแก่รัฐบาลสหรัฐ
==ภาษาที่ให้บริการ==
เว็บไซต์ของวิทยุเสียงอเมริกา มีการออกอากาศภาษาอังกฤษ 5 ภาษาในปี 2014 (ทั่วโลก ภาษาอังกฤษพิเศษ กัมพูชา ซิมบับเว และทิเบต) นอกจากนี้เว็บไซต์ของวิทยุเสียงอเมริกามีภาษาต่างประเทศอีก 47 ภาษา (รายการวิทยุ กำกับด้วย "R"; รายการโทรทัศน์ กำกับด้วย "T")
ภาษาโอโรโม 
ภาษาแอลเบเนีย 
ภาษาอามารา 
ภาษาอาร์เมเนีย 
ภาษาอาเซอร์ไบจาน 
ภาษาบัมบารา 
ภาษาเบงกอล 
ภาษาบอสเนีย 
ภาษาพม่า 
ภาษากวางตุ้งมาตรฐาน 
ภาษาจีนกลาง 
ภาษาดารี 
ภาษาฝรั่งเศส 
ภาษาจอร์เจีย 
ภาษาครีโอลเฮติ 
ภาษาฮัวซา 
ภาษาอินโดนีเซีย 
ภาษาเขมร 
ภาษาคินยาร์วันดา 
ภาษากีรุนดี 
ภาษาเกาหลี 
ภาษาเคิร์ด 
ภาษาลาว 
ภาษาลิงกาลา 
ภาษามาซิโดเนีย 
ภาษาเอ็นเดเบเลเหนือ 
ภาษาปาทาน 
ภาษาเปอร์เซีย 
ภาษาโปรตุเกส 
ภาษาโรฮีนจา 
ภาษารัสเซีย 
ภาษาซันโก 
ภาษาเซอร์เบีย 
ภาษาโชนา 
ภาษาสินธ์
ภาษาโซมาลี 
ภาษาสเปน 
ภาษาสวาฮีลี 
ภาษาตากาล็อก 
ภาษาไทย 
ภาษาทิเบต 
ภาษาทือกรึญญา 
ภาษาตุรกี 
ภาษายูเครน 
ภาษาอูรดู 
ภาษาอุซเบก 
ภาษาเวียดนาม 
ภาษาโวลอฟ
ภาษาอังกฤษ 
จำนวนภาษาขึ้นอยู่กับลำดับความสำคัญของรัฐบาลสหรัฐและสถานการณ์โลก
==  ดูเพิ่ม ==
บีบีซีเวิลด์เซอร์วิส
ไชนามีเดียกรุป
ด็อยท์เชอเว็ลเลอ
ฟร็องส์แว็งต์-กัทร์
โฆษณาชวนเชื่อวิทยุ
Telesur
วอยซ์ออฟอเมริกาอินโดนีเซีย
วอยซ์ออฟรัสเซีย
== อ้างอิง ==
===บรรณานุกรม===
==แหล่ข้อมูลอื่น==
วิทยุอเมริกัน
ผู้กระจายเสียงและแพร่ภาพระหว่างประเทศ
ผื่นหลายรูปแบบจากแสงแดด

ผื่นหลายรูปแบบจากแสงแดด (polymorphous/polymorphic light eruption: PLE/PMLE) เป็นโรคแพ้แสงแดดชนิดหนึ่ง คือแพ้รังสีอัลตราไวโอเลตเป็นตัวกระตุ้นทำให้เกิดผื่นแพ้
== อาการ ==
เมื่อโดนแดดจะมีอาการคันยิบๆ จะเป็นมากที่หน้า มือ ผิวหนังจะแห้งแตกลึกไปถึงเนื้อในผิว ที่ศีรษะจะเป็นสะเก็ดและคัน
== การตรวจวินิจฉัย ==
ต้องตรวจวิเคราะห์ยืนยันจากหน่วยรังสีวิทยาว่าเกิดจากการแพ้แสงแดดหรือไม่ และตรวจว่าแพ้รังสียูวีบีหรือยูวีเอแล้วจึงทำการรักษาให้ตรงจุด
== การป้องกันและรักษา ==
หลีกเลี่ยงแสงแดดหรือปกปิดร่างกายให้ปลอดภัยจากแสงแดด
ครีมกันแดดที่ป้องกันยูวีเอและยูวีบี ซึ่งมีค่า SPF 40 ขึ้นไป และทาทับทุกๆ 2 ชั่วโมง
สวมหมวกปีกกว้างสีเข้ม สามารถป้องกันรังสียูวีที่กระทบที่หน้าได้ 50-80 %
กางร่มให้ห่างจากผิวหนัง 10-20 เซนติเมตร
ฟิล์มกรองแสงรถยนต์ ปัจจุบันฟิล์มกรองแสงสามารถกรองแสงได้แทบทุกความยาวคลื่น
== อ้างอิง ==
นิตยสารชีวจิต ฉบับวันที่ 16 เมษายน 2552
โรคผิวหนัง
วิลเลียมที่ 1

วิลเลียมที่ 1 (William I) อาจหมายถึง
สมเด็จพระเจ้าวิลเลียมที่ 1 แห่งอังกฤษ (ประมาณ ค.ศ. 1028–ค.ศ. 1087)
สมเด็จพระเจ้าวิลเลียมที่ 1 แห่งซิซิลี (สวรรคต ค.ศ. 1166)
สมเด็จพระเจ้าวิลเลียมที่ 1 แห่งสกอตแลนด์ (สวรรคต ค.ศ. 1214)
สมเด็จพระเจ้าวิลเลียมที่ 1 แห่งเนเธอร์แลนด์ (ค.ศ. 1772–ค.ศ. 1843)
สมเด็จพระจักรพรรดิวิลเฮล์ม (หรือวิลเลียม) ที่ 1 แห่งเยอรมนี (ค.ศ. 1797–ค.ศ. 1888)
สมเด็จพระเจ้าวิลเฮล์ม (หรือวิลเลียม) ที่ 1 แห่งเวือร์ทเทิมแบร์ค (ค.ศ. 1781–ค.ศ. 1864)
สมเด็จพระเจ้าวิลเลียมที่ 1 แห่งบิมเบีย (ครองราชย์ในทศวรรษที่ 1850)
== ดูเพิ่ม ==
วิลเลียมที่ 2
วิลเฮ็ล์มที่ 1
วิลเลียมแห่งอังกฤษ
วิลเลียมแห่งสหราชอาณาจักร
วิลเฮ็ล์มแห่งเยอรมนี
หน้าแก้ความกำกวมชื่อบุคคล
อากาศยานทางการทหาร

อากาศยานทางการทหาร คืออากาศยานปีกนิ่งหรือปีกหมุนแบบใดก็ตามที่ถูกใช้โดยกองทัพเพื่อวัตถุประสงค์ทางการทหาร อากาศยานปีกนิ่งทางทหารนั้นมักเรียกกันว่าเครื่องบินรบ
==ประเภท==
===อากาศยานต่อสู้===
อากาศยานต่อสู้มักเป็นอากาศยานที่จะติดตั้งอาวุธที่มีไว้เพื่อโจมตีฝ่ายศัตรู อากาศยานต่อสู้แบ่งออกได้ดังนี้
เครื่องบินขับไล่
*เครื่องบินสกัดกั้น
*เครื่องบินขับไล่ครองความได้เปรียบทางอากาศ
*เครื่องบินขับไล่โจมตี
เครื่องบินโจมตีภาคพื้นดิน
เครื่องบินทิ้งระเบิด
เครื่องบินล่องหน
โดรน
===อากาศยานที่ไม่ทำหน้าที่ต่อสู้===
อากาศยานประเภทนี้คืออากาศยานที่ไม่ได้ทำหน้าที่ในการต่อสู้เป็นหลัก ถึงแม้จะมีอาวุธแต่ก็เพื่อป้องกันตัวเท่านั้น แบ่งได้ดังนี้
เครื่องบินเติมเชื้อเพลิง
เครื่องบินฝึก
เครื่องบินขนส่ง
เครื่องบินตรวจการ
บอลลูนสังเกตการณ์
เครื่องร่อน
==แหล่งข้อมูลอื่น==
The rec.aviation.military 
Designation-Systems.Net
อากาศยานทางการทหาร
UpDATE

UpDATE หรือ อัพเดท เป็นอดีตนิตยสารทางวิทยาศาสตร์และเทคโนโลยีสำหรับผู้อ่านทั่วไปของเอกชนที่มีอายุยาวนานที่สุด โดยในชื่อเดิมคือ รู้รอบตัว ผลิดโดยบริษัท ซีเอ็ดยูเคชั่น จำกัด (มหาชน) ฉบับแรกจัดพิมพ์เมื่อเดือนธันวาคม 2528 และปิดตัวลงในฉบับเดือนพฤษภาคม-มิถุนายน พ.ศ. 2558
== ประวัติ ==

ปี พ.ศ. 2521 ซีเอ็ดยูเคชั่นเริ่มผลิตวารสารรายเดือน “ทักษะฉบับวิทยาศาสตร์และเทคโนโลยี” และในปีต่อมานั้นก็ออกวารสารรายเดือนอีกฉบับ “มิติที่ 4” แต่ในที่สุดในปี พ.ศ. 2528 วารสารทั้งสองฉบับก็ถูกนำมารวมกันเป็นนิตยสาร “รู้รอบตัว” ซึ่งฉบับที่ 1 ของรู้รอบตัวในเดือนธันวาคม พ.ศ. 2528 นี้ก็ถือเป็นฉบับที่ 1 ของนิตยสารอัพเดทด้วย เนื่องจากในปี พ.ศ. 2535 รู้รอบตัวก็ได้เปลี่ยนชื่อมาเป็น “อัพเดท”
==  อ้างอิง ==
== แหล่งข้อมูลอื่น ==
วารสาร รู้รอบตัว ก.พ. 2529 ฉบับที่ 3 ดาวน์โหลดไฟล์หนังสือ PDF ขนาด 139 MB : https://drive.google.com/file/d/1hVl0oFI3HtV6_iqnVjMybW_WV3zAaFs4/view?usp=sharing
วารสาร "รู้รอบตัว" ฉบับเดือน มีนาคม 2529 ฉบับต้อนรับการมาเยือนของดาวหาง "ฮัลเลย์" ในปี พ.ศ. 2529 ดาวน์โหลดไฟล์หนังสือ PDF: https://drive.google.com/file/d/1BIFMdr1XKf9nFYgTtSBccOCeIl8yxmcI/view?usp=sharing
UpDATE 
นิตยสารในประเทศไทย
หนังสือวิทยาศาสตร์
นิตยสารที่หยุดการจำหน่ายแล้ว
ผจญ มูลสัน

ผจญ มูลสัน นักมวยสากลสมัครเล่นทีมชาติไทยที่ได้เหรียญทองแดงโอลิมปิกเมื่อ พ.ศ. 2531
== ประวัติ ==
ผจญ มูลสัน มีเดิมมีว่าชื่อ "รำพัน" เกิดเมื่อวันที่ 13 กันยายน พ.ศ. 2511 ที่บ้านวงฆ้อง ตำบลด่านช้าง อำเภอบรรพตพิสัย จังหวัดนครสวรรค์ เป็นลูกคนที่ 5 ของนายสนิท และนางบาง มูลสัน จากจำนวนพี่น้องทั้งหมด 6 คน
หลังจากเรียนจบ ป.6 จากโรงเรียนบ้านวงฆ้องแล้ว ผจญได้หนีออกจากบ้านไปเรียนหนังสือที่จังหวัดตาก เมื่ออายุได้ 12 ปี และเริ่มชกมวยไทยเพื่อหาเงินเรียน เมื่อเห็นว่าตนพอมีฝีมือในการชกมวยอยู่บ้างจึงเดินทางเข้ากรุงเทพฯ สังกัดค่ายมวยโอสถสภาซึ่งอยู่ในการควบคุมของ ร.ต.ไฉน ผ่องสุภา ผจญ ได้เข้าเรียนในโรงเรียนบางกะปิ พร้อมกับขึ้นชกมวยไทยในชื่อ "พุฒ เกียรติลานสาง"
จากนั้นได้ขึ้นชกมวยสากลสมัครเล่นนักเรียนให้โรงเรียนบางกะปิ และชนะเลิศมา จึงอาสาขึ้นชกมวยสากลสมัครเล่นในนามทีมโอสถสภา จนติดทีมชาติ รุ่นแบนตั้มเวท ขึ้นชกในกีฬาซีเกมส์ ครั้งที่ 14 ที่อินโดนีเซีย ได้เหรียญทองแดง เช่นเดียวกับในคิงส์คัพ ครั้งที่ 14 ปีเดียวกัน จึงถูกจัดให้เก็บตัวเพื่อเข้าแข่งขันในกีฬาโอลิมปิก 1988 ที่โซล ประเทศเกาหลีใต้
โดยรอบแรกผจญจับสลากผ่าน รอบสองชนะคะแนน มาร์คัส พรีอัลคซ์ (ออสเตรเลีย) 5-0 รอบสามชนะคะแนน อับราฮัม ทอร์เรส (เวเนซุเอลา) 3-2 รอบสี่ชนะคะแนน อัลตัน คูห์ยัก (มองโกเลีย) 5-0 ได้เหรียญทองแดง แต่ในรอบรองชนะเลิศพ่ายแพ้ เคนเนดี้ แมคคินนีย์ (สหรัฐอเมริกา-ต่อมาได้กลายเป็นแชมป์โลกมวยสากลอาชีพในรุ่นแบนตั้มเวท สหพันธ์มวยนานาชาติ หรือ IBF) แบบ RSC. (Referee Stop Contest) หรือ กรรมการผู้ห้ามบนเวทียุติการชก
ผจญจึงกลายเป็นนักกีฬาไทยเพียงคนเดียวที่ได้เหรียญรางวัลจากการแข่งขันโอลิมปิกครั้งนั้น ทั้ง ๆ ที่ผจญไม่ได้เป็นนักมวยที่เป็นตัวเต็งหรือมีความหวังเลย เพราะนักมวยที่ได้รับการจับตามองนั้น คือ วิชัย ขัดโพธิ์ และ ฉัตรชัย สาสกุล เท่านั้น
หลังจากนั้นผจญก็ได้แขวนนวมไป  และได้ศึกษาจนจบปริญญาตรีที่วิทยาครูจันทรเกษม ในกลางปี พ.ศ. 2539 หลังจากที่ สมรักษ์ คำสิงห์ สามารถคว้าเหรียญทองมาได้จากการชกในรุ่นเฟเธอร์เวท ผจญก็ได้ร่วมแสดงในละครโทรทัศน์เรื่อง นายขนมต้ม ทางช่อง 7 โดยรับบทเป็น "ไอ้มิ่ง" ร่วมกับนักมวยคนอื่น ๆ เช่น สมรักษ์ คำสิงห์, ทวี อัมพรมหา, เขาทราย แกแล็คซี่, สามารถ พยัคฆ์อรุณ รวมทั้ง วิชัย ราชานนท์ ด้วย
== อ้างอิง ==
นักมวยสากลสมัครเล่นชาวไทยชุดโอลิมปิก 1988
นักมวยไทยชาวไทย
บุคคลจากอำเภอบรรพตพิสัย
บุคคลจากโรงเรียนบางกะปิ
บุคคลจากมหาวิทยาลัยราชภัฏจันทรเกษม
นักกีฬาไทยที่ได้เหรียญทองแดงโอลิมปิก
ชาร์ลส์ที่ 7

ชาร์ลส์ที่ 7 (Charles VII) อาจหมายถึง
พระเจ้าชาร์ลส์ที่ 7 แห่งสวีเดน (ค.ศ. 1161–ค.ศ. 1167)
พระเจ้าชาร์ลส์ที่ 7 แห่งฝรั่งเศส "ผู้พิชิต" (ค.ศ. 1403–ค.ศ. 1461)
สมเด็จพระจักรพรรดิคาร์ล (หรือชาร์ลส์) ที่ 7 แห่งโรมันอันศักดิ์สิทธิ์ (ค.ศ. 1697–ค.ศ. 1745)
พระเจ้าการ์โลสที่ 3 แห่งสเปน และที่ 7 แห่งเนเปิลส์ (ค.ศ. 1716–ค.ศ. 1788)
เฮนรีที่ 5

เฮนรีที่ 5 (Henry V) อาจหมายถึง
สมเด็จพระจักรพรรดิเฮนรีที่ 5 แห่งโรมันอันศักดิ์สิทธิ์ (ค.ศ. 1081–ค.ศ. 1125)
สมเด็จพระเจ้าเฮนรีที่ 5 แห่งอังกฤษ (ค.ศ. 1386–ค.ศ. 1422)
สาวบลอนด์หัวใจดี๊ด๊า 2

สาวบลอนด์หัวใจดี๊ด๊า 2 (Legally Blonde 2: Red, White & Blonde) เป็นภาพยนตร์ในปี 2003 เป็นภาคต่อของ สาวบลอนด์หัวใจดี๊ด๊า สร้างโดย  Metro-Goldwyn-Mayer นำแสดงโดยรีส วิเธอร์สปูน แสดงเป็นแอลล์, เช่นเดียวกับ ลูค วิลสัน, แซลลี ฟิลด์, เรจินา คิง, บรูซ แม็กกิล และบ็อบ นิวฮาร์ต
ถึงแม้ภาพยนตร์จะมีเรื่องราวในวอชิงตันดีซี แต่ภาพยนตร์ก็ถ่ายทำที่เดลตาเซ็นเตอร์ และยูทาห์เสตตแคปิตอลในซอลต์เลกซิตี รัฐยูทาห์ และอิลลินอยสเตดแคปิตอล ในสปริงฟิลด์ รัฐอิลลินอย ส่วนฉากภาพสูงในภาพยนตร์ของเมืองวอชิงตันดีซี เป็นการทำแบบจำลองขึ้นมาโดยทีมงาน
== อ้างอิง ==
ภาพยนตร์อเมริกัน
ภาพยนตร์ที่ออกฉายในปี พ.ศ. 2546
ภาพยนตร์ภาคต่อ
ภาพยนตร์โดยเอ็มจีเอ็ม
ภาพยนตร์ที่มีฉากในวอชิงตัน ดี.ซี.
รัฐบาลในบันเทิงคดี